Document ID: 32004R2167

UREDBA KOMISIJE (ES) št. 2167/2004
z dne 17. decembra 2004
o prilagoditvi Uredbe (EGS) št. 1848/93 zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pristopne pogodbe Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti člena 2(3) Pogodbe,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti člena 57(2) Pogodbe,
ob upoštevanju naslednjega:
(1)
Uredba Sveta (EGS) št. 2082/92 z dne 14. julija 1992 o certifikatih o posebnih lastnostih za kmetijske proizvode in živila (1) vzpostavlja sistem Skupnosti za zaščito tradicionalnih posebnosti in v členih 12 in 15 predpisuje znak Skupnosti in navedbo.
(2)
Priloga I k Uredbi Komisije (EGS) št. 1848/93 z dne 9. julija 1993 o določitvi podrobnih pravil za uporabo Uredbe Sveta (EGS) št. 2082/92 o potrdilih o posebnih lastnostih kmetijskih proizvodov in živil (2) določa navedeni znak Skupnosti in navedeno navedbo v vseh jezikih Skupnosti.
(3)
Zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške je treba zagotoviti znak Skupnosti in navedbo v jezikih novih držav članic.
(4)
Uredbo (EGS) št. 1848/93 je zato treba ustrezno spremeniti -
SPREJELA NASLEDNJO UREDBO:
Člen 1
Priloga I k Uredbi (EGS) št. 1848/93 se zamenja z besedilom v Prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. decembra 2004

Labels: 7
3
15
17